Page:Blue bonnets o'er the border (2).pdf/4



Ye'll a' hae heard tell o' Rob Rorryson's bonnet, Ye'll a' hae heard tell o' Rob Rorryson's bonnet; It's no for the bonnet, but the head that was in it, Gar'd the hail Parish speak o' Rob Rorryson's bonnet, Ye'll a' hae heard tell, &c.

This bonnet it cover'd his head frae the rain, It serv'd for a craddle when he was at hame; And when the wife drank, or gaed out o' the thiets, This very same bonnet aft dadded her cheeks, Ye'll a' hae heard tell, &c.

When Robby grew gude and began for to pray, Then it was his cushion to keep his knees frae the clay; And when Robby flyte and began for to swear, This very same bonnet was wav'd in the air. Ye'll a' hae heard tell, &c.

This bonnet at first cost half-a-crown, But tho' his lang lifetime it sąv'd mony a poun'; For it served Robby in a' times o' need, Besides when out-by for to cover his head. Ye'll a' bae heard tell, &c.